text: সুইডেন জাতীয় ফুটবল দল (, ) হচ্ছে আন্তর্জাতিক ফুটবলে সুইডেনের প্রতিনিধিত্বকারী পুরুষদের জাতীয় দল, যার সকল কার্যক্রম সুইডেনের ফুটবলের সর্বোচ্চ নিয়ন্ত্রক সংস্থা সুয়েডীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৮ সালের ১২ই জুলাই তারিখে, সুইডেন প্রথমবারের মতো আন্তর্জাতিক খেলায় অংশগ্রহণ করেছে; সুইডেনের গোথেনবার্গে অনুষ্ঠিত উক্ত ম্যাচে সুইডেন নরওয়েকে ১১–৩ গোলের ব্যবধানে পরাজিত করেছে।
  
  ৫৪,৩২৯ ধারণক্ষমতাবিশিষ্ট ফ্রেন্ডস এরিনায় ব্লোগুল্ট নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সুইডেনের রাজধানী সোলনায় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানে আন্দেরশন এবং অধিনায়কের দায়িত্ব পালন করছেন হেলসিংবর্গের রক্ষণভাগের খেলোয়াড় আন্দ্রেয়াস গ্রাঙ্কভিস্ত।
  
  সুইডেন এপর্যন্ত ১২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৫৮ ফিফা বিশ্বকাপের ফাইনালে পৌঁছানো, যেখানে তারা ব্রাজিলের কাছে ৫–২ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে সুইডেন এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৯২-এ সেমি-ফাইনালে পৌঁছানো, যেখানে তারা জার্মানির কাছে ৩–২ গোলের ব্যবধানে পরাজিত হয়েছে।
  
  আন্দেশ সভেনসন, টমাস রাভেলি, আন্দ্রেয়াস ইসাকসন, জ্লাতান ইব্রাহিমোভিচ এবং হেনরিক লারসনের মতো খেলোয়াড়গণ সুইডেনের জার্সি গায়ে মাঠ কাঁপিয়েছেন।
  
  ইতিহাস
  সুইডেন ঐতিহ্যগতভাবে আন্তর্জাতিক ফুটবলের একটি শক্তিশালী দল, যেখানে তারা ১ বার বিশ্বকাপের রানার-আপ এবং অলিম্পিকে ৩টি পদক জয়লাভ করেছে।
  
  র‌্যাঙ্কিং
  ফিফা বিশ্ব র‌্যাঙ্কিংয়ে, ১৯৯৪ সালের নভেম্বর মাসে প্রকাশিত র‌্যাঙ্কিংয়ে সুইডেন তাদের ইতিহাসে সর্বোচ্চ অবস্থান (২য়) অর্জন করে এবং ২০১৫ সালের মার্চ মাসে প্রকাশিত র‌্যাঙ্কিংয়ে তারা ৪৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সুইডেনের সর্বোচ্চ অবস্থান হচ্ছে ২য় (যা তারা সর্বপ্রথম ১৯৪৯ সালে অর্জন করেছিল) এবং সর্বনিম্ন অবস্থান হচ্ছে ৪৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
  
  ফিফা বিশ্ব র‌্যাঙ্কিং
  
  বিশ্ব ফুটবল এলো রেটিং
  
  প্রতিযোগিতামূলক তথ্য
  
  ফিফা বিশ্বকাপ
  
  অর্জন
  
  শিরোপা
   ফিফা বিশ্বকাপ
   রানার-আপ (১): ১৯৫৮
   তৃতীয় স্থান (২): ১৯৫০, ১৯৯৪
   চতুর্থ স্থান (১): ১৯৩৮
   উয়েফা ইউরোপীয় চ্যাম্পিয়নশিপ
   সেমি-ফাইনাল (১): ১৯৯২
   গ্রীষ্মকালীন অলিম্পিক
   স্বর্ণ পদক (১): ১৯৪৮
   তাম্র পদক (২): ১৯২৪, ১৯৫২
  
  অন্যান্য
   নর্ডিক ফুটবল চ্যাম্পিয়নশিপ
   চ্যাম্পিয়ন (৯): ১৯৩৩–৩৬, ১৯৩৭–৪৭, ১৯৪৮–৫১, ১৯৫২–৫৫, ১৯৫৬–৫৯, ১৯৬০–৬৩, ১৯৬৪–৬৭, ১৯৬৮–৭১, ১৯৭২–৭৭
  
  তথ্যসূত্র
  
  বহিঃসংযোগ
    
   ফিফা-এ সুইডেন জাতীয় ফুটবল দল 
   উয়েফা-এ সুইডেন জাতীয় ফুটবল দল 
  
  বিষয়শ্রেণী:সুইডেন জাতীয় ফুটবল দল
  বিষয়শ্রেণী:ইউরোপের জাতীয় ফুটবল দল
  বিষয়শ্রেণী:ফিফা বিশ্বকাপে অংশগ্রহণকারী দল
title: সুইডেন জাতীয় ফুটবল দল